CELEX: C2007/170/63
Language: hu
Date: 2007-07-21 00:00:00
Title: T-181/07. sz. ügy: 2007. május 25-én benyújtott kereset – Eurocopter kontra OHIM (STEADYCONTROL)

21.7.2007   
            
            
               HU
            
            
               Az Európai Unió Hivatalos Lapja
            
            
               C 170/32
            
         2007. május 25-én benyújtott kereset – Eurocopter kontra OHIM (STEADYCONTROL)
   (T-181/07. sz. ügy)
   (2007/C 170/63)
   Az eljárás nyelve: francia
   Felek
   
      Felperes: Eurocopter (Marignane, Franciaország) (képviselő: E. Soler Borda ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   Kereseti kérelmek
   
               —
            
            
               Az Elsőfokú Bíróság teljes egészében helyezze hatályon kívül az OHIM negyedik fellebbezési tanácsának a 3 560 935. sz. STEADYCONTROL közösségi védjegybejelentésre vonatkozó, 2007. március 12-i határozatát (R 8/2006-4. sz. ügy).
            
         Jogalapok és fontosabb érvek
   
      Az érintett közösségi védjegy: A „STEADYCONTROL” szóvédjegy a 9., 12. és 38. osztályba tartozó áruk és szolgáltatások vonatkozásában (3 560 935. sz. védjegybejelentés).
   
      Az elbíráló határozata: A lajstromozás részleges elutasítása a 9. és a 12. osztályba tartozó áruk vonatkozásában.
   
      A fellebbezési tanács határozata: A fellebbezés elutasítása.
   
      Jogalapok: A 40/94 tanácsi rendelet (1) 7. cikke (1) bekezdése b) és c) pontjának, és 7. cikke (2) bekezdésének megsértése, mivel a felperes szerint és a megtámadott határozatban foglalt megállapításokkal ellentétben a „STEADYCONTROL” kifejezés nem leíró jellegű és lehetővé teszi a kérelmezett áruk megkülönböztetését.
   
      (1)  A közösségi védjegyről szóló, 1993. december 20-i 40/94/EK módosított tanácsi rendelet (HL 1994. L 11., 1. o., magyar nyelvű különkiadás 17. fejezet, 1. kötet, 146. o.).